
Készült Bácsalmás Város Önkormányzata Képviselő-testületének 2019. április 11-én, 8 óra 15 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, Schaffer Tünde képviselők (6 fő); 
valamint
Patocskai Ibolya jegyző, Vérné Soltész Ilona városüzemeltetési ügyintéző és Szommer Károly, a Bácsalmási Járási Hivatal vezetője (3 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: Márai András, Nagy Gábor és Turcsányi Csaba képviselő (3 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Légrádi Mária és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

87/2019. (IV. 11.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a 6. sz. előterjesztés tárgyalásával, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

88/2019. (IV. 11.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2019. április 11-i ülésén a következő napirendi pontokat tárgyalja meg:

1. Szarvasgomba gyűjtésére vonatkozó nyilvános ajánlattételi felhívás és szerződés elfogadása (1. sz. előterjesztés)
2. TOP-1.1.1-15-BK1-2016-00008 kódszámú, „Iparterület fejlesztése Bácsalmáson” elnevezésű támogatott pályázati projekt keretében marketing tevékenységek elvégzéséhez árajánlatot adó szervezetek kijelölése (2. sz. előterjesztés)
3. TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű támogatott pályázati projekt keretében marketing tevékenységek elvégzéséhez árajánlatot adó szervezetek kijelölése (3. sz. előterjesztés)
4. TOP-1.2.1-16-BK1-2017-00018 kódszámú, ”Bácsalmás természeti és kulturális értékeinek komplex turisztikai attrakcióvá fejlesztése” elnevezésű pályázati projekt keretében marketing tevékenységek elvégzéséhez árajánlatot adó szervezetek kijelölése (4. sz. előterjesztés)
5. TOP-5.3.1-16- BK1-2017-00007 kódszámú, „A helyi identitás és kohézió erősítése” elnevezésű pályázati projekt keretében eszközbeszerzésre és szakmai program megvalósítására ajánlattevők kiválasztása (5. sz. előterjesztés)
6. Pályázat benyújtása települési önkormányzatok rendkívüli önkormányzati támogatására (6. sz. előterjesztés)
Zárt ülésen:
1. A Bácsalmási Egészségügyi Szolgáltató Kft. kérelme ingatlanértékesítés engedélyezésére (Z/1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Szarvasgomba gyűjtésére vonatkozó nyilvános ajánlattételi felhívás és szerződés elfogadása 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Schaffer Tünde képviselő érdeklődik, hogy eddig is 140 E Ft-ot fizetett-e a gombagyűjtő a kizárólagos gyűjtési jogért.

Németh Balázs polgármester elmondja, hogy a gombagyűjtő évi 50-60 E Ft-ot fizetett, de a gomba mennyisége nem ellenőrizhető. 

Tóth Árpád alpolgármester hozzáteszi, hogy ő jelen volt a termés mérlegelésekor. Sajnálatosnak tartja, hogy a gombát mások is szedik, letarolják a területet.

Németh Balázs polgármester – további hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

89/2019. (IV. 11.) Bácsalmás v. öh.

Szarvasgomba gyűjtésére vonatkozó 
nyilvános ajánlattételi felhívás 
és szerződés elfogadása 	Határozat

Bácsalmás Város Önkormányzatának Képviselő-testülete úgy dönt, hogy szarvasgomba gyűjtésére vonatkozó, a jelen határozat melléklete szerinti nyilvános ajánlattételi felhívást tesz közzé, amely a Bácsalmás 0609. (8.1225 m2) és 0612. (7.6662 m2) helyrajzi számú, erdő művelési ágú, helyi védettség alatt álló területekre és 2019. május 6. – 2021. december 31. közötti időtartamra szól.

A felhívás közzétételének napja: 2019. április 12.
Az ajánlatokat 2019. április 29., 12.00 óráig lehet leadni.
Az ajánlat ellenértékét évenkénti (szezononkénti) bontásban kell megadni, és az ajánlat értéke nem lehet kevesebb, mint 140.000,- Ft+ÁFA/év. 

Határidő: azonnal és az ajánlatok elbírálására 2019. 04. 30.
Felelős: Németh Balázs polgármester

Operatív felelős: Vérné Soltész Ilona városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
4. Vérné Soltész Ilona városüzemeltetési ügyintéző

A 89/2019. (IV. 11.) Bácsalmás v. öh. jelölésű határozat melléklete a jelen jegyzőkönyv mellékleteként szerepel.

2. napirendi pont

TOP-1.1.1-15-BK1-2016-00008 kódszámú, „Iparterület fejlesztése Bácsalmáson” elnevezésű támogatott pályázati projekt keretében marketing tevékenységek elvégzéséhez árajánlatot adó szervezetek kijelölése 
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

90/2019. (IV. 11.) Bácsalmás v. öh.

TOP-1.1.1-15-BK1-2016-00008 kódszámú, 
„Iparterület fejlesztése Bácsalmáson” elnevezésű 
támogatott pályázati projekt keretében marketing 
tevékenységek elvégzéséhez árajánlatot adó
szervezetek kijelölése 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a TOP-1.1.1-15-BK1-2016-00008 kódszámú, „Iparterület kialakítása Bácsalmáson” elnevezésű pályázati projektben tervezett marketing tevékenységek elvégzésére árajánlatot kér be az alábbi szervezetektől:
· DC Kapital Kft. – 6726 Szeged, Csanádi u. 10. 3. em. 9.
· Eurodit Kft. – 6430 Bácsalmás, Juhász Gy. u. 49.
· Eugetin Kft. – 6726 Szeged, Pillich K. u. 3. 2. em. 8.

2.	A Képviselő-testület a beérkezett árajánlatok alapján a 2019. áprilisi soros testületi ülésen dönt a marketing feladatokat ellátó szolgáltató kiválasztásáról, a megkötendő szolgáltatói szerződésről.

Határidő: azonnal és 2019. április 30.
Felelős: Németh Balázs polgármester

Operatív felelős: Száhl Imre projektasszisztens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre projektasszisztens

3. napirendi pont

TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű támogatott pályázati projekt keretében marketing tevékenységek elvégzéséhez árajánlatot adó szervezetek kijelölése 
(A 3. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Dr. Bakó Mária Lujza képviselő szerint kötelezően elő kellene írniuk az „Együtt vagyunk Bácsalmás” logó használatát.

Németh Balázs polgármester kijelenti, hogy a logó használata egyértelmű. További hozzászólás nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

91/2019. (IV. 11.) Bácsalmás v. öh.

TOP-1.1.1-16-BK1-2017-00005 kódszámú, 
„Üzleti infrastruktúra fejlesztése Bácsalmáson”
elnevezésű támogatott pályázati projekt 
keretében marketing tevékenységek elvégzéséhez 
árajánlatot adó szervezetek kijelölése 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a TOP-1.1.1-16-BK1-2017-00005 kódszámú, „Üzleti infrastruktúra fejlesztése Bácsalmáson” elnevezésű pályázati projekt marketing tevékenységeinek ellátására árajánlatot kér be az alábbi szervezetektől:
1. DC Kapital Kft. – 6726 Szeged, Csanádi u. 10. 3. em. 9.
2. Eurodit Kft. – 6430 Bácsalmás, Juhász Gy. u. 49.
3. Eugetin Kft. – 6726 Szeged, Pillich K. u. 3. 2. em. 8.

2.	A Képviselő-testület a beérkezett árajánlatok alapján a 2019. áprilisi soros testületi ülésén dönt a marketing feladatokat ellátó szolgáltató kiválasztásáról, a megkötendő szolgáltatói szerződésről.

Határidő: azonnal és 2019. április 30.
Felelős: Németh Balázs polgármester

Operatív felelős: Száhl Imre pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati koordinátor

4. napirendi pont

TOP-1.2.1-16-BK1-2017-00018 kódszámú, ”Bácsalmás természeti és kulturális értékeinek komplex turisztikai attrakcióvá fejlesztése” elnevezésű pályázati projekt keretében marketing tevékenységek elvégzéséhez árajánlatot adó szervezetek kijelölése 
(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

92/2019. (IV. 11.) Bácsalmás v. öh.

TOP-1.2.1-16-BK1-2017-00018 kódszámú, 
”Bácsalmás természeti és kulturális értékeinek
komplex turisztikai attrakcióvá fejlesztése” 
elnevezésű pályázati projekt keretében 
marketing tevékenységek elvégzéséhez 
árajánlatot adó szervezetek kijelölése 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) TOP-1.2.1-16-BK1-2017-00018 kódszámú,” Bácsalmás természeti és kulturális értékeinek komplex turisztikai attrakcióvá fejlesztése” elnevezésű pályázati projekt marketing szolgáltatások feladatainak ellátására az alábbi szolgáltatóktól kér be ajánlatot: 

1.	DC Kapital Kft
email: dctanacsadokft@gmail.com
székhely: 6726 Szeged, Csanádi u. 10. 3. em. 9. 
Adószám: 14039016-2-06

2.	Eurodit Kft
email: euroditkft@gmail.com
székhely: 6430 Bácsalmás, Juhász Gy. u. 49.
Adószám: 23068625-1-03

3.	Eugetin Kft 
email: eugetinkft@gmail.com
székhely: 6726 Szeged, Pillich Kálmán utca 3. 2. em. 8. 
Adószám: 24904984-2-06

Határidő: azonnal
Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati koordinátor

5. napirendi pont

TOP-5.3.1-16- BK1-2017-00007 kódszámú, „A helyi identitás és kohézió erősítése” elnevezésű pályázati projekt keretében eszközbeszerzésre és szakmai program megvalósítására ajánlattevők kiválasztása 
(Az 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:


93/2019. (IV. 11.) Bácsalmás v. öh.

TOP-5.3.1-16-BK1-2017-00007 kódszámú, 
„A helyi identitás és kohézió erősítése a 
bácsalmási térségben” elnevezésű támogatott 
projekt programjaihoz szükséges anyagbeszerzésre,
egyéb szolgáltatási költségekre, eszközbeszerzésre 
és immateriális javak költségeire 
árajánlatadók kiválasztása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) felhatalmazza Németh Balázs polgármestert, hogy a TOP-5.3.1-16-BK1-2017-00007 kódszámú, „A helyi identitás és kohézió erősítése a bácsalmási térségben” elnevezésű pályázati projekt szakmai megvalósításához kapcsolódó anyagbeszerzés ellátására árajánlatot kérjen be a Kőrös Játék Kft.-től (6200 Kiskőrös Bajtárs u. 24.), a Peter-Pen Kft.-től (8441 Márkó, Ibolya u. 13.), továbbá Orbán István egyéni vállalkozótól (6430 Bácsalmás, Szent János utca 28. A ép.).

2.	A Képviselő-testület felhatalmazza Németh Balázs polgármestert, hogy a TOP-5.3.1-16-BK1-2017-00007 kódszámú, „A helyi identitás és kohézió erősítése a bácsalmási térségben” elnevezésű pályázati projekt egyéb szolgáltatásainak ellátására árajánlatot kérjen be Keresztes Lilla egyéni vállalkozótól (6430 Bácsalmás, Kálvária sor 109.), Bakos Zoltán István egyéni vállalkozótól (6430 Bácsalmás, Árpád vezér u. 63.), továbbá a Zél-Va Bt.-től (6455 Katymár, Szent I. u. 18.).

3.	A Képviselő-testület felhatalmazza Németh Balázs polgármestert, hogy a TOP-5.3.1-16-BK1-2017-00007 kódszámú, „A helyi identitás és kohézió erősítése a bácsalmási térségben” elnevezésű pályázati projekt eszközbeszerzés költségei és immateriális javak beszerzésének ellátására árajánlatot kérjen be a Műszaki Elektro Kft.-től (6430 Bácsalmás, Szent János u. 42.), a Műszaki Digitál Kft.-től (1042 Budapest, Virág u. 39. fsz.1.), továbbá a Kondor Bt.-től (6300 Kalocsa, Széchenyi u 6.). 

Határidő: azonnal
Felelős: Németh Balázs polgármester

Operatív felelős: Skropkó Adrián szakmai vezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Horváth Erika pályázati referens
		5. Skropkó Adrián szakmai vezető

6. napirendi pont

Pályázat benyújtása települési önkormányzatok rendkívüli önkormányzati támogatására 
(A 6. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) a következő határozatot hozza:



94/2019. (IV. 11.) Bácsalmás v. öh.

Pályázat benyújtása települési 
önkormányzatok rendkívüli 
önkormányzati támogatására 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a belügyminiszter és a pénzügyminiszter pályázati kiírására, a Magyarország 2019. évi központi költségvetéséről szóló 2018. évi L. törvény 3. melléklet I. 10. a) pont szerinti települési önkormányzatok rendkívüli önkormányzati támogatására támogatási igényt nyújt be.

2.	A Képviselő-testület felhatalmazza Németh Balázs polgármestert a pályázat benyújtására és a szükséges intézkedések megtételére.

Határidő: azonnal
Felelős: Németh Balázs polgármester

Operatív felelős: Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila osztályvezető

Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 8 óra 30 perckor berekeszti.

K. m. f.




	Németh Balázs	Patocskai Ibolya
	polgármester	jegyző




	Légrádi Mária	Csémy László
képviselők, jegyzőkönyv-hitelesítők







Melléklet Bácsalmás Város Önkormányzatának Képviselő-testülete 5/2019. számú,
2019. április 11-én megtartott rendkívüli nyílt ülésének jegyzőkönyvéhez


Melléklet a 89/2019. (IV. 11.) Bácsalmás v. öh. jelölésű határozathoz

Bácsalmás Város Önkormányzata

NYILVÁNOS AJÁNLATTÉTELI FELHÍVÁST tesz közzé 
SZARVASGOMBA GYŰJTÉSÉRE
az alábbiak szerint:
 
1. Ajánlatkérő adatai:
Név: Bácsalmás Város Önkormányzata
Székhely: 6430 Bácsalmás, Gr. Teleki J. u. 4-8.
Statisztikai számjel: 15724320-8411-321-03
Adószám: 15724320-2-03
Telefon: 06/79/541-455
2. Ajánlattétel tárgya:
[bookmark: _Hlk5185455]Egyfordulós, nyilvános ajánlattételi eljárás. Az ajánlatkérő kizárólagos tulajdonában lévő és kezelésében lévő bácsalmási külterületi 0609. helyrajzi számon (8.1225 m2) és a 0612. helyrajzi számon (7.6662 m2) nyilvántartott erdő művelési ágú ingatlanokban termett szarvasgomba gyűjtésére és hasznosítására vonatkozó engedély megszerzése, ellenérték fejében, 3 gyűjtési szezonra, 2021. december 31. napjáig.
[bookmark: _Hlk5278987]Ajánlatot tenni az ellenérték (Ft/év +ÁFA) megjelölésével kell, évenkénti (szezononkénti) bontásban.
3. A szerződés időtartama:
2019. május 06. – 2021. december 31-ig (határozott időre szóló szerződés)
4. Alkalmassági követelmények:			
Az ajánlathoz csatolni kell:
- Az ajánlattevő szakmai, gazdasági tevékenységének bemutatásáról szóló rövid bemutatkozó anyagot.
- Az ajánlattevő neve, születési neve, születési helye és ideje, anyja neve, lakcíme, személyi azonosítója (jogi személy esetén elnevezése, székhelye, cégjegyzékszáma vagy bírósági nyilvántartásba vételi száma, statisztikai számjele, képviselőjének neve, elérhetősége, őstermelő esetén őstermelői igazolvány másolata), gyűjtési napló másolata, NÉBIH vizsgaoklevél másolata, szarvasgomba kereső kutya vizsgaoklevelének másolata.
- Gyűjtőtárs alkalmazása esetén a pályázóval együttműködő gyűjtőtárs neve, születési neve, születési helye és ideje, anyja neve, gyűjtési napló másolata, NÉBIH vizsgaoklevél másolata, szarvasgomba kereső kutya vizsgaoklevelének másolata.
- Az ajánlattevő szarvasgombagyűjtéssel és felhasználással kapcsolatos referenciáinak bemutatása.
- Az ajánlattevőnek be kell mutatni gyűjtési módszerét/módszereit, a gomba élőhelyének megőrzésével kapcsolatos elképzeléseit.
- Nyilatkozatot arról, hogy az ajánlattevő (gazdasági társaság esetén a gyűjtést végző személyek) a 24/2012. (III.19.) VM rendeletben meghatározott feltételeknek maradéktalanul eleget tesz.
5. Kizáró okok:
- az ajánlatkérővel szemben lejárt tartozása van,
[bookmark: _Hlk5279309]- az ajánlata nem éri el a 140.000,-Ft+ÁFA/év díjat.
6. Díjfizetésre vonatkozó előírás:
Az első évre (szezonra) vonatkozó díj megfizetése szerződéskötéskor, a további kettő évre, évenként május hó 31. napjáig.
7. Az ajánlatok bírálati szempontjai:
Az ajánlatok bontása 2019. április 30. napján tartott Pénzügyi és Fejlesztési Bizottság ülésen fog történni, mely során a bizottság javaslatot tesz a bérlő személyére a Képviselő-testület felé. Az ajánlatkérő azzal a pályázóval köt bérleti szerződést, aki a legmagasabb bérleti díjra tesz ajánlatot. 
Az ajánlattevők meghívást kapnak a fent említett Pénzügyi és Fejlesztési Bizottság ülésre. Azonos ajánlat esetén, az azonos ajánlatot tevők között ártárgyalás kerül megrendezésre. 
Az ajánlatkérő fenntartja azon jogát, hogy az eljárást indoklás nélkül eredménytelennek nyilvánítsa.
8. Az ajánlat benyújtásának módja, címe, az ajánlattételi határidő:
[bookmark: _Hlk5346383]Az ajánlatot 2019. április 29. napjának 12.00 órájáig személyesen, vagy postai úton, írásban, zárt borítékban kell benyújtani. Személyesen a Bácsalmási Közös Önkormányzati Hivatal (6430 Bácsalmás, Gr. Teleki J. u. 4-8.) 219-es irodájába, postai úton az ajánlatkérő adatainál feltüntetett névre és címre.
A zárt borítékon
„Ajánlat szarvasgomba gyűjtésre.
A 2019. április 30. napján tartott Pénzügyi és Fejlesztési Bizottság üléséig felbontani TILOS”
feliratokat kell feltüntetni.


A pályázók személyes megjelenése (6430 Bácsalmás, Gr. Teleki J. u. 4-8.) mindenképpen szükséges, ezért kérjük telefonos elérhetőséget adjanak meg a beadott pályázati borítékon.

Németh Balázs 
  polgármester

1. melléklet
SZERZŐDÉS  
szarvasgomba gyűjtési jog átengedéséről 

Amely létrejött egyrészről a Bácsalmás Város Önkormányzata
székhelye: 6430 Bácsalmás, Gr. Teleki J. u. 4-8.  adószáma: 15724320-2-03 
képviseli: Németh Balázs polgármester 
bankszámla száma: Fókusz Takarékszövetkezet 51000015-10009990 mint erdőgazdálkodó (a továbbiakban: erdőgazdálkodó) 

másrészről a …………………………………. rövidített neve : …………………………….………. székhelye : …………………………………….. cégjegyzékszáma, vállalkozói ig. szám, őstermelői ig. szám: …………………………………. adószáma: …………………….…………….   képviseli: ……………………………….. bankszámla száma: …………………………………………………. 
mint gyűjtő (a továbbiakban gyűjtő) között az alulírott helyen és időben, valamint meghatározott feltételek szerint. 
  
1. Szerződő felek megállapítják, hogy Bácsalmás Város Önkormányzata jelen szerződésben meghatározott - jelen okirat 2. pontjában részletesen meghatározott területek erdőgazdálkodójaként - nyilvános ajánlattételi felhívással ajánlotta ki a pályázók részére a 2. pontban meghatározott területek, határozott időre, a kiírásban szereplő feltételekkel történő gyűjtési jog átengedését. Az erdőgazdálkodó a pályázat értékelését követően a legmagasabb összegű ajánlatára tekintettel gyűjtő ajánlatát fogadta el. 
2. Az erdőgazdálkodó kijelenti, hogy a tulajdonában lévő bácsalmási külterületi 0609. helyrajzi számon (8.1225 m2) és a 0612. helyrajzi számon (7.6662 m2) nyilvántartott erdő művelési ágú, helyi védettség alatt álló ingatlanok kizárólagos erdőgazdálkodója. 
3. Az erdőgazdálkodó kijelenti, hogy a 2. pontban részletezett területen található szarvasgomba gyűjtési jogát 2019. május 6. - 2021. december 31. napjáig terjedő határozott időtartamra a gyűjtőnek átengedi, más szervezetnek, vállalkozásnak, magánszemélynek erre az időszakra gyűjtési engedélyt nem ad. A gyűjtő az erdőgazdálkodó jognyilatkozatát és a szarvasgomba kizárólagos gyűjtési jogára vonatkozó feljogosítását tudomásul veszi. A szerződés a határozott időtartam lejártával minden külön jogcselekmény nélkül automatikusan megszűnik. 
4. A gyűjtő a kizárólagos gyűjtési jogért évente …………… Ft+Áfa, azaz ……………….forint + Áfa ellenértéket fizet.  
5. A gyűjtő vállalja, hogy a 4. pontban meghatározott ellenértéket az alábbi ütemezés szerint, számla ellenében átutalja az erdőgazdálkodó Fókusz Takarékszövetkezet 51000015-10009990  számú számlájára.  
· 1. év: az ellenérték 100 %-át szerződéskötéskor,  
· 2. év: az ellenérték 100 %-át 2020. május 31-ig, 
· 3. év: az ellenérték 100 %-át 2021. május 31-ig. 
Az erdőgazdálkodó a számlát legkésőbb a fizetési határidő előtt 10 nappal megküldi. 
 
6. A gyűjtő köteles betartani a szarvasgombászatra vonatkozó érvényes jogszabályokat, és kiemelt figyelmet fordít a következő előírások betartására: 
· Szarvasgomba csak vizsgázott – fejenként maximum kettő – keresőkutya segítségével gyűjthető, és csak gyűjtési naplóval rendelkező személy gyűjthet. 
· A gombagyűjtéshez csak a gomba kiemelésére alkalmas, legfeljebb 5 cm élszélességű gyűjtőeszköz használható. 
· A gyűjtési fészkeket minden esetben vissza kell takarni. 
· A fák gyökereit, a mikorrhizát, továbbá az erdei ökoszisztémát károsító kapáló, gereblyéző gyűjtési módszer nem alkalmazható. 
· Védett földalatti gombák nem gyűjthetők, azok élőhelyeit meg kell óvni. 
· A különböző fajtájú szarvasgombák csak a fajra meghatározott gyűjthetőségi időszakban gyűjthetők. 
· A gyűjtési naplót a 24/2012. (III. 19.) VM rendeletben meghatározott módon kell vezetni. 
A gyűjtő jelen pontban meghatározott kötelezettségeket tudomásul veszi és azok maradéktalan betartását vállalja, azzal, hogy a jelen pontban vállalt kötelezettségek bármilyen okból történő megszegése esetén a 2013. évi V. törvény (Ptk.) rendelkezései szerint teljes kártérítési felelősséggel tartozik. Abban az esetben, ha a gyűjtő jelen pontban, és egyébként jelen szerződésben foglalt kötelezettségeket megszegi és ezért az erdőgazdálkodóval szemben bármiféle eljárásra és / vagy joghátrány alkalmazására kerül sor jelen szerződésben meghatározott bármiféle kötelezettség megszegése miatt, a joghátrányt az erdőgazdálkodó teljes egészében áthárítja a gyűjtőre, és jogosult a szerződést azonnali hatállyal írásban felmondani. 
7. A gyűjtő tudomásul veszi, hogy az alábbi előírásokat a területen való tartózkodásakor köteles betartani.  
· A területen fa kivágással járó tevékenységet nem folytathat. 
· A területen építési engedély köteles építményt nem építhet. 
· Az ott tartózkodás során keletkező hulladékot köteles összegyűjteni, s azt rendszeresen az erre kijelölt hulladéklerakó helyre elszállítani. 

8. A gyűjtő tudomásul veszi, hogy az 6. és 7. pontban meghatározott követelményeket az erdőgazdálkodó megbízottja és az erdészeti hatóság ellenőrízheti, mely ellenőrzésről jegyzőkönyvet állít ki és ad át a gyűjtőnek. 
9. A 8. pontban meghatározott ellenőrzés és az illegális gombaszedők kiszűrésének érdekében a gyűjtő köteles a 2. pontban meghatározott területen tartózkodó gyűjtőtársnak írásbeli igazolást adni arra vonatkozóan, hogy az illető személy a gyűjtő megbízásából tartózkodik a területen. Az igazolásnak a személy nevét, lakcímét, születési helyét és idejét, személyigazolvány számát, valamint az engedélyezett tartózkodás kezdetét és végét kell tartalmaznia.  
10. Amennyiben a gyűjtő által megnevezett gyűjtőtárs személyében vagy adataiban a bérleti időszak alatt változás következik be, akkor a gyűjtő köteles azt írásban bejelenteni Bácsalmás Város Önkormányzatának. Új gyűjtőtárs esetén a gyűjtőtárs gyűjtői munkájának megkezdése előtt, adatváltozás esetén 8 munkanapon belül. Amennyiben a gyűjtőtárs új személy, a bejelentéshez csatolni kell a gyűjtési naplójának másolatát, a NÉBIH vizsgaoklevél másolatát, a szarvasgomba kereső kutya vizsgaoklevelének másolatát is.
11. Amennyiben a gyűjtő a számla kiegyenlítésével késedelembe esik, úgy a késedelem idejére a mindenkori jegybanki alapkamat kétszeres összegével megegyező késedelmi kamatot köteles megfizetni az erdőgazdálkodó részére. 30 munkanapnál nagyobb fizetési késedelem esetén jelen szerződés automatikusan, jogcselekmények nélkül megszűnik. 
12. A rendes felmondás a másik félhez intézett, igazolhatóan átadott és átvett írásbeli jognyilatkozattal valósítható meg. A rendes felmondást erdőgazdálkodó és gyűjtő is a naptári év végére közölhet 2 hónapos felmondási idővel, azaz a folyó év végére való felmondást folyó év október 31. előtt kell közölni. Az ezt az időpontot követő közlés csak a következő naptári év utolsó napjára való felmondásként értelmezhető. 
13. A gyűjtő a 2. pontban meghatározott területet a jelen szerződés aláírásának napján veheti birtokba.
14. A gyűjtő tudomásul veszi, hogy a jelen szerződéssel megszerzett kizárólagos gyűjtési jogot más szervezetnek, vállalkozásnak, magánszemélynek nem adhatja tovább. Ezen kötelezettség megszegéséből eredő kárért a gyűjtő és vezető tisztségviselője a 6. pont szerinti kártérítési felelősséggel tartozik. A gyűjtő jogainak érvényesítése és az erdőgazdálkodó károktól történő megóvása érdekében a 2013. évi V. törvény (Ptk.) rendelkezései szerint jogosult és köteles is a birtokvédelemre (jogos önhatalom és egyéb birtokvédelmi eszközök), és ennek keretében az erdőgazdálkodó egyidejű értesítése mellett köteles azon halaszthatatlan cselekmények megtételére, amelyek az illetéktelen behatolással, a fa-és erdőállományban okozott kár elhárításával kapcsolatosak, amelyek a gyűjtőt és az erdőgazdálkodót harmadik személyek által elkövetett károkozástól óvják meg. 
15. A gyűjtő tudomásul veszi, hogy a 6., 7. és 14. pontban meghatározott előírások megszegése esetén az erdőgazdálkodónak jogában áll a szerződést azonnal felmondani. A szerződés – jelen okiratban szabályozottak szerinti – azonnali hatályú felmondása esetén a gyűjtő feltétlen kötelezettséget vállal a 2. pontban meghatározott terület azonnali, de legkésőbb 48 órán belül történő átadására. Az erdőgazdálkodó az azonnali hatályú felmondásban megjelöli az átadás időpontját és a képviseletében intézkedésre jogosult személyt. 
16. Az erdőgazdálkodó tudatában van annak, hogy az erdőtulajdonban harmadik fél által elkövetett károkozásért a gyűjtő nem tartozik felelősséggel, emiatt gyűjtési joga nem korlátozható és nem vonható vissza. 
17. Az erdőgazdálkodó vállalja, hogy a bérleti időszak alatt, amennyiben erdészeti tevékenységet végez a 2. pontban meghatározott erdőterületen, előzetesen bejelenti a gyűjtőnek. A szarvasgomba termő területeken fahasználati munkát véghasználat kivételével március 1. és augusztus 31. között nem végez. 
18. Amennyiben a gyűjtési jog gyakorlásában a gyűjtő azért van korlátozva, mert a feleken kívül álló külső elháríthatatlan ok (vis maior) akadályozza vagy korlátozza a tevékenységét, úgy a felek a külső elháríthatatlan ok megszűnésével közösen felmérik a valós ténybeli helyzetet és ennek alapján teszik meg megállapításaikat arra vonatkozóan, hogy a gyűjtési jog gyakorlásában a gyűjtő érdemben milyen mértékben volt korlátozva és indokolt-e a díj mérséklése vagy következő időszakra vonatkozó – a vis maior helyzettel arányos – díj csökkentése. A felek e vonatkozásban kölcsönös megállapodásra kötelesek. A vis maior helyzetet a gyűjtő késedelem nélkül köteles közölni az erdőgazdálkodóval és kezdeményezni a közös helyszíni bejárást és állapotrögzítést. A gombatermés mennyiségének a mindenkori időjárási viszonyokkal való összefüggését felek ismerik és elismerik, így kifejezetten kizárják a vis maior minősítést a csapadékeloszlás egyenetlenségeiből adódó esetekre, úgy, mint aszály vagy belvíz. 
19. A gyűjtő a 2. pontban meghatározott területen a balesetvédelmi, tűzvédelmi, munkavédelmi, természetvédelmi szabályokat és szakmai szokásokat köteles betartani. Ezek be nem tartásából eredő mindenféle kárért a gyűjtő feltétlen felelősséggel tartozik. 
20. A gyűjtő kijelenti, hogy rendelkezik a gyűjtés teljesítéséhez szükséges szakmai és munkavédelmi ismeretekkel, a gyűjtéshez szükséges munkavédelmi, balesetvédelmi és egyéb előírásoknak megfelelő eszközökkel és felszerelésekkel, továbbá a 24/2012. (III. 19.) VM rendelet szerinti alkalmassági vizsgákkal és gyűjtési naplóval. 
21. A gyűjtő kötelezettséget vállal arra, hogy a jelen szerződésben szereplő adataiban bekövetkezett változásról 8, azaz nyolc munkanapon belül értesíti az erdőgazdálkodót. Amennyiben ezt nem teszi meg, és az erdőgazdálkodónak ebből eredően kára keletkezik, a kárt a 6. pont rendelkezései szerint áthárítja, és jogosult a szerződés azonnali hatályú felmondására. 
22. Jelen szerződésben nem szabályozott egyéb kérdésekben a Ptk. ide vonatkozó szabályai, illetve az erdőről, az erdő védelméről és az erdőgazdálkodásról szóló hatályos ágazati törvény ide vonatkozó szabályai, valamint a szarvasgombagyűjtéssel kapcsolatos mindenkori hatályos jogszabályok, szakmai szabályok, szokások az irányadók. 
23. A szerződő felek jelen szerződésből származó esetleges jogvitájuk eldöntésére az erdőgazdálkodó székhelye szerinti illetékes bíróság illetékességét kötik ki. 
 
Jelen szerződést a felek – amely öt eredeti példányban készült és négy számozott oldalból áll, és amelynek minden oldalát szignójukkal, míg az utolsó oldalát cégszerű aláírásukkal látták el – elolvasás és értelmezés után, mint akaratukkal minden megegyezőt helyben hagyólag írták alá. 

Bácsalmás, 2019. …………………napján. 


A képviselő-testület a 2019. április 11-i zárt ülésén a következő határozatot hozta meg:

95/2019. (IV. 11.) Bácsalmás v. öh.

A Bácsalmási Egészségügyi 
Szolgáltató Kft. kérelme 
ingatlanértékesítés engedélyezésére 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Bácsalmási Egészségügyi Szolgáltató Kft. részére engedélyezi a tulajdonában lévő, Gróf Teleki József u. 10. szám alatti ingatlan eladásáról szóló tárgyalások megkezdését a Főkefe Zrt. Kézmű Kft-vel.

2.	A Képviselő-testület, mint a BESZ Kft. többségi tulajdonosa felhatalmazza Németh Balázs polgármestert, hogy a döntést a BESZ Kft. taggyűlésén képviselje.

Határidő: azonnal
Felelős: Németh Balázs polgármester

Operatív felelős: Szakola Zoltán hatósági ügyintéző

A határozatról értesül:
- kivonattal:	1. Németh Balázs polgármester 
		2. Patocskai Ibolya jegyző
		3. Szakola Zoltán hatósági ügyintéző
		4. dr. Tanács Róbert, a BESZ Kft. ügyvezető igazgatója


